Ing babagan ékonomi, Tirtayasa ngupayakake bisa ningkatke kesejahteraane rakyat kanthi cara mbukak sawah-sawah anyar lan ngembangke irigasi utawa pengairan. Ing babagan Keagamaan, dhèwèké ngangkat syekh Yusuf dadi mufti karajan lan penasehat sultan. Nalika ana sengketa antarané putra lorone, Sultan Haji lan Pangeran Purbaya, Walanda mèlu campur tangan yaiku sekuthu karo Sultan Haji kanggo nyingkirke Sultan Ageng Tirtayasa. Nalika Tirtayasa ngepung wadyabala Sulta[ Haji ing Sorosowan (Banten), Walanda ngrewangi sultan Haji yaiku kanthi cara ngirimake wadyabala kang dibawahi Kapten Track lan de Saint Martin.